**PROJEKT ŠKOLSKE KNJIŽNICE: STOLJEĆE ŠEGRTA HLAPIĆA**

U lipnju 2013. godine navršilo se stotinu godina od prvoga objavljivanja dječjeg romana Čudnovate zgode šegrta Hlapića hrvatske književnice Ivane Brlić Mažuranić. Taj je roman uvršten za obveznu lektiru trećega razreda.

Školska knjižnica pokreće projekt ***Stoljeće šegrta Hlapića*** koji će se provesti kroz rujan i listopad uz obilježavanje Mjeseca hrvatske knjige.

Izložba likovnih radova učenika naše škole bit će postavljena na školskim panoima  22. listopada, kada se ujedno i obilježava Međunarodni dan školskih knjižnica.

Planirano za niže razrede:

* gledanje animiranog i dječjeg filma;
* čitanje, prepričavanje;
* sve o starim zanatima;
* izrada slikovnice: sedam skupina ilustrira po jedan od sedam dana Hlapićeva putovanja, a osma skupina ilustrira naslovnicu romana;
* slikanje: najdraži lik, nadraži događaj;
* vrući stolac (dramska igra).

Planirano za više razrede:

Gledanje filma,

Izrada PP prezentacije,

Literarne radionice:

* Želim ti pomoći, Cijenim rad i poštenje, Prati li svakoga čovjeka sreća u životu?, Život bez obitelji, Život s prijateljima, O ljudskim vrlinama i manama;

Novinarske radionice:

* zamišljeni intervju s Ivanom Brlić Mažuranić / šegrtom Hlapićem / Gitom;
* prikaz knjige;
* pisanje pisma autoru / likovima;
* o starim zanatima (istražiti što više starih zanata i reći nešto o njima).

Likovne radionice:

* izrada plakata,
* izrada stripa.